
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR
COMPARTIMENT GUVERNANŢA CORPORATIVĂ
                    NR. SC2020-              /                                                                                      
RAPORT DE SPECIALITATE

privind desemnarea și aprobarea mandatului reprezentanților Municipiului Timișoara în Adunarea Generală a Acționarilor la întreprinderilor publice la care deține calitatea de acționar unic, majoritar, ori la care deține controlul
Având în vedere Referatul de aprobare a proiectului de hotărâre nr. ….......................................... al Primarului Municipiului Timişoara şi Proiectul de hotărâre privind desemnarea și aprobarea mandatului reprezentanților Municipiului Timișoara în Adunarea Generală a Acționarilor la întreprinderilor publice la care deține calitatea de acționar unic sau majoritar, ori la care deține controlul;
Având în vedere art. 132 din OUG nr. 57/2019 privind Codul administrativ, comunele, oraşele şi municipiile sunt reprezentate de drept în adunările generale ale asociaţiilor de dezvoltare intercomunitară şi în adunările generale ale operatorilor regionali şi locali de către primari. Primarii pot delega calitatea lor de reprezentanţi ai unităţilor administrativ-teritoriale în adunările generale viceprimarilor, administratorilor publici, precum şi oricăror alte persoane din aparatul de specialitate al primarului sau din cadrul unei instituţii publice de interes local.
În temeiul art. 3, pct. 2, lit. a), d) și f) din OUG nr. 109/2011 privind guvernanța corporativă a întreprinderilor publice, autoritatea publică tutelară are următoarele competențe:

· să numească reprezentanții unităţii administrativ-teritoriale în adunarea generală a acţionarilor şi să aprobe mandatul acestora;

· să monitorizeze şi să evalueze prin reprezentanţii săi în adunarea generală a acţionarilor performanţa consiliului de administraţie, pentru a se asigura, în numele statului sau al unităţii administrativ-teritoriale acţionar, că sunt respectate principiile de eficienţă economică şi profitabilitate în funcţionarea societăţii;
· să mandateze reprezentanţii săi în adunarea generală a acţionarilor să negocieze şi să aprobe indicatorii de performanţă financiari şi nefinanciari pentru consiliul de administraţie;
Potrivit prevederilor art. 30 alin. (6) și (7) „indicatorii de performanţă financiari şi nefinanciari negociaţi şi aprobaţi de adunarea generală a acţionarilor constituie elemente faţă de care se determină componenta variabilă a remuneraţiei pentru administratorii şi directorii societăţii.
Evaluarea activităţii administratorilor se face anual de către adunarea generală a acţionarilor, după caz, cu sprijinul unor experţi în astfel de evaluări, şi vizează atât execuţia contractului de mandat, cât şi a planului de administrare.”
Potrivit art. 64 ind. 3 din OUG 109/2011 numărul reprezentanţilor statului sau ai unităţii administrativ-teritoriale în adunarea generală a acţionarilor la întreprinderile publice este de maximum două persoane.
Funcţionarii publici, personalul contractual şi persoanele numite sau alese în funcţii de demnitate publică pot fi desemnaţi să reprezinte statul sau unitatea administrativ-teritorială la maximum două întreprinderi publice, în calitate de membru al adunării generale a acţionarilor, cu respectarea prevederilor legale privind incompatibilităţile şi conflictul de interese reglementate de Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare.

Având în vedere art. 129 alin. (2) lit. a)  și alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local, precum și toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legi.
În acord cu aspectele prezentate mai sus, propunem în vederea îndeplinirii calității de de reprezentanți ai Municipiului Timișoara în Adunarea Generală a Acționarilor la întreprinderile publice la care Consiliul Local al Municipiului Timișoara deține calitatea de acționar unic sau majoritar, ori la care deține controlul, următoarele persoane:
1. Compania Locală de Termoficare Colterm SA: 

· membru titular: Zubașcu Ioan,
· supleant: Golban Gheorghe
2. Drumuri Municipale Timișoara SA:

· membru titular: Pop Nastasia,
· supleant: Olar Vasile.
3. Societatea de Transport Public Timișoara SA:
· membru titular: Pop Nastasia,
· supleant: Vilceanu Lidia-Maria.
4. Horticultura SA:
· membru titular: Ghiulai Alexandru,
· supleant: Birda Victor Călin.
5. Piețe SA:
· membru titular: Birda Victor Călin,
· supleant: Ghiulai Alexandru.
De asemenea, propunem aprobarea modelului contractului de mandat, conform anexei care face parte integrantă din prezentul raport. 
Forma contractului de mandat-cadru se aprobă în vederea îndeplinirii, de către reprezentanții Municipiului Timișoara în AGA, a atribuțiilor referitoare la negocierea, aprobarea, monitorizarea și evaluarea indicatorilor de performanță la întreprinderile publice prevăzute de OUG nr. 109/2011 privind guvernanța corporativă a întreprinderilor publice și HG nr. 722/2016 pentru aprobarea Normelor metodologice de aplicare a unor prevederi din OUG nr. 109/2011.

Având în vedere prevederile legale expuse în prezentul raport, apreciem că Proiectul de hotărâre privind desemnarea și aprobarea mandatului reprezentanților Municipiului Timișoara în Adunarea Generală a Acționarilor la întreprinderilor publice la care deține calitatea de acționar unic sau majoritar, ori la care deține controlul, îndeplinește condițiile pentru a fi supus dezbaterii și aprobării plenului consiliului local.
       Consilier,

Lazăr Violeta

